24 DE AUGMENTIS SCIENTIARUM 



informationis primae compensare, aut libram justitise 

 semel propendentem ad aequilibrium reducere per 

 se valet. Itaque et judici tutissimum ut nihil, quod 

 ad merita caussae spectat, praelibetur priusquam 

 utraque pars simul audiantur ; et defensori opti 

 mum, si judicem senserit praeoccupatum, in hoc 

 potissimum (quantum dat caussa) incumbere, ut 

 versutiam aliquam et dolum malum ab adversa 

 parte in judicis abusum adhibitum detegat. 

 PARABOLA. 



18. Qui delicat^ a pueritid nutrit servum suuni, 

 posted sentiet eum contumacem. 



EXPLICATIO. 

 Servandus est principibus et dominis, ex consilio 



Salomonis, in gratia et favore suo erga servos 

 modus. Is triplex est : primo, ut promoveantur per 

 gradus, non per saltus ; secundo, ut interdum 

 assuefiant repulse ; tertio (quod bene praecipit Ma- 

 chiavellus) ut habeant prae oculis suis semper aliquid, 

 quo ulterius aspirare possint. Nisi enim haec fiant, 

 reportabunt proculdubio principes in fine a servis 

 suis, loco animi grati et officiosi, fastidium et con- 

 tumaciam. Etenim, ex promotione subita, oritur 

 insolentia; ex perpetua desideratorum adeptione, 

 impatientia repulsae ; denique, si vota desint, deerit 

 itidem alacritas et industria. 



PARABOLA. 



19, Vidisti virum velocem in opere suo; cor am 

 regibus stdbit, nee erit inter ignobiles. 



EXPLICATIO. 

 Inter virtutes, quas reges in delectu servorum 



